# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Setliad Dros Dro yr Heddlu 2024-25** |
| **DYDDIAD** | **14 Rhagfyr 2023** |
| **GAN** | **Rebecca Evans AS, Y Gweinidog Cyllid a Llywodraeth Leol** |

Heddiw, rwy’n cyhoeddi cynigion ar gyfer elfen Llywodraeth Cymru o gyllid i Gomisiynwyr Heddlu a Throseddu yng Nghymru ar gyfer 2024-25. Mae’r rhain yn cynnwys dyraniadau dros dro y refeniw craidd i bob un o’r pedwar Comisiynydd Heddlu a Throseddu yng Nghymru.

Nid yw polisi plismona wedi’i ddatganoli a darperir y cyllid i bedwar Heddlu Cymru drwy drefniant tair ffordd sy’n cynnwys y Swyddfa Gartref, Llywodraeth Cymru a’r dreth gyngor. Ar gyfer 2024-2025, £459.8 miliwn fydd cyfanswm y cymorth craidd i heddluoedd yng Nghymru.

Defnyddir fformiwla gyffredin sy’n seiliedig ar anghenion, wedi ei redeg gan y Swyddfa Gartref, i ddosbarthu cyllid i heddluoedd Cymru a Lloegr, ac mae’r dull o bennu a dosbarthu elfen Llywodraeth Cymru o ddarpariaeth cyllid yr heddlu yn seiliedig ar yr egwyddor o sicrhau cysondeb a thegwch ar draws Cymru a Lloegr.

O ganlyniad, rwy'n cynnig gosod cyfraniad Llywodraeth Cymru i gyllid yr heddlu ar gyfer 2024-25 ar £113.47 miliwn. Fel mewn blynyddoedd blaenorol, mae'r Swyddfa Gartref wedi gor-osod ei fformiwla sy'n seiliedig ar anghenion gyda mecanwaith atodol wedi'i ariannu gan y Swyddfa Gartref. Mae hyn yn sicrhau y gall pob heddlu yng Nghymru a Lloegr ddisgwyl derbyn cynnydd o 2.054% mewn cyllid craidd ar gyfer 2024-25. Rwy'n cydnabod, yn erbyn cefndir cyfraddau uchel diweddar o chwyddiant, y bydd hyn yn ei gwneud yn ofynnol i'r pedwar heddlu yng Nghymru wneud penderfyniadau anodd ar wasanaethau, effeithlonrwydd a praeseptau treth gyngor. Mae ein holl Gomisiynwyr Heddlu a Throseddu wedi bod yn ymgynghori â'u cymunedau lleol ar lefel y cyllid lleol ar gyfer 2024-2025 a gwn y byddant yn ymwybodol iawn o'r pwysau costau byw y mae llawer o aelwydydd yn parhau i'w hwynebu.

Mae Tablau 1 i 3 o'r Datganiad hwn yn cynnwys crynodeb o'r ffigurau. Mae’r cyhoeddiad hwn heddiw yn nodi dechrau cyfnod ymgynghori a ddaw i ben ar 10 Ionawr 2024. Yn dilyn hyn, mae'n bosibl y caiff dyraniadau eu diwygio ar gyfer y Setliad Terfynol.

Mae’r wybodaeth hon hefyd wedi'i chyhoeddi ar wefan Llywodraeth Cymru yn:

[Setliad Dros Dro yr Heddlu 2024-25](https://www.llyw.cymru/setliad-heddluoedd-2024-2025)

**Cyllid Refeniw yr Heddlu**

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabl 1: Cyllid Allanol Cyfun (RSG+NNDR, £m)1** | | | |  | |  |  |
|  |  |  |  |  | |  |  |
|  | 2019-20 | 2020-21 | 2021-22 | 2022-23 | | 2023-24 | 2024-25 |
| Dyfed-Powys | 13.355 | 13.150 | 13.030 | 8.667 | | 8.492 | 8.413 |
| Gwent | 31.701 | 31.790 | 31.857 | 25.939 | | 26.069 | 26.196 |
| Gogledd Cymru | 22.496 | 22.614 | 22.523 | 16.513 | | 16.334 | 16.361 |
| De Cymru | 75.848 | 75.845 | 75.989 | 62.352 | | 62.575 | 62.501 |
| Cyfanswm | 143.400 | 143.400 | 143.400 | 113.470 | | 113.470 | 113.470 |
|  |  |  |  |  | |  |  |
| **Tabl 2: Grant yr Heddlu a Chyllid Gwaelodol (£m)1,2,3,4** | | | | |  |  |  |
|  |  |  |  |  | |  |  |
|  | 2019-20 | 2020-21 | 2021-22 | 2022-23 | | 2023-24 | 2024-25 |
| Dyfed-Powys | 36.993 | 40.967 | 44.497 | 52.272 | | 54.996 | 56.379 |
| Gwent | 41.287 | 46.660 | 51.539 | 62.401 | | 65.967 | 67.730 |
| Gogledd Cymru | 50.738 | 56.101 | 61.153 | 72.125 | | 76.011 | 77.882 |
| De Cymru | 84.864 | 96.895 | 107.639 | 132.165 | | 140.078 | 144.315 |
| Cyfanswm | 213.882 | 240.622 | 264.828 | 318.964 | | 337.052 | 346.307 |
|  |  |  |  |  | |  |  |
| **Tabl 3: Cyfanswm Cymorth Canolog (£m)1,2,3,4** | | | |  | |  |  |
|  |  |  |  |  | |  |  |
|  | 2019-20 | 2020-21 | 2021-22 | 2022-23 | | 2023-24 | 2024-25 |
| Dyfed-Powys | 50.348 | 54.116 | 57.528 | 60.939 | | 63.488 | 64.792 |
| Gwent | 72.988 | 78.451 | 83.396 | 88.341 | | 92.036 | 93.926 |
| Gogledd Cymru | 73.234 | 78.715 | 83.677 | 88.638 | | 92.346 | 94.243 |
| De Cymru | 160.712 | 172.740 | 183.629 | 194.517 | | 202.653 | 206.816 |
| Cyfanswm | 357.282 | 384.022 | 408.228 | 432.434 | | 450.522 | 459.777 |

Nodiadau:

1. Yn dilyn Adolygiad Cynhwysfawr o Wariant 2015, bu'r Swyddfa Gartref yn trosglwyddo cyllid yn flynyddol i Lywodraeth Cymru er mwyn i Lywodraeth Cymru ddarparu'r cyfraniad y cytunwyd arno ar ei chyfer at gyllid yr heddlu yng Nghymru. O 2022-23 ymlaen, ni chaiff y cyllid ychwanegol hwn ei drosglwyddo mwyach. Yn hytrach, y Swyddfa Gartref sy'n ei ddarparu drwy Grant yr Heddlu a'r Grant Atodol. O ganlyniad i hyn, mae cyfraniad Llywodraeth Cymru at blismona yn gostwng £29.93m o 2022-23. Newid gweinyddol yn unig yw hwn, ac nid yw'n golygu unrhyw newid yn y cyllid cyffredinol i unrhyw Heddlu.

2. Dyma swm grant yr heddlu a nodir yn adran 3 o Adroddiad Grant yr Heddlu sy’n cynnwys y dyraniad o dan ‘Prif Fformiwla’ ac ‘Ychwanegu Rheol 1’ (colofnau a a b) ynghyd â swm y ’cyllid atodol’ a sicrhawyd gan y Swyddfa Gartref.

3. Dangosir y ffigurau ar gyfer 2024-25 cyn yr addasiad a wneir ar gyfer trosglwyddo cyllid y Gangen Arbennig, fel y'i nodir ym mharagraff 4.8 o Adroddiad Grant yr Heddlu.

4. Mae ffigurau ar gyfer 2023-24 wedi'u hailddatgan i gynnwys y cyllid yn ystod y flwyddyn a ddyfarnwyd i heddluoedd ar gyfer cytundeb cyflog 2023-24.